# တၢ်ဆဲးလီၤမံၤဆူတီၤဖုၣ်ကၠိအပူၤလၢ ၂၀၂၄ နံၣ်အဂီၢ်

တၢ်စးထီၣ်ကၠိန့ၣ်မ့ၢ်တၢ်ဆၢကတီၢ်လၢလီၤသူၣ်ပိၢ်သး၀းလၢဖိဒံဖိသၣ်, မိၢ်ပၢ်ဒီးပှၤကွၢ်ထွဲတၢ်ဖိတဖၣ်အဂီၢ်န့ၣ်လီၤ. ပအဲၣ်ဒိးမၤစၢၤဒုးကဲထီၣ်တၢ်ဆဲးလီၤမံၤအတၢ်ရဲၣ်တၢ်ကျဲၤလၢနဂီၢ်တသ့ဖဲအသ့အညီကတၢၢ်န့ၣ်လီၤ.

ဖဲဘံးထိရံဘါအပူၤအံၤ, နဖိအိၣ်ဒီးတၢ်ခွဲးတၢ်ယၥ်လၢကထီၣ်၀ဲကၠိလၢတၢ်ပၥ်လီၤအီၤလၢအအိၣ်ဘူးဒီးနဟံၣ်ခိၣ်ဟံၣ်ဃၢၤ(န"လီၢ်က၀ီၤကၠိ") လၢအအိၣ်၀ဲလၢ *တၢ်ကူၣ်ဘၣ်ကူၣ်သ့ဒီးတၢ်သိၣ်လိမၤဒိးတၢ်မၤသီထီၣ်က့ၤတၢ်အသဲစး ၂၀၀၆ (Education and Training Reform Act 2006)* အဖီလၥ်အသိးန့ၣ်လီၤ.

နပတံထီၣ်စ့ၢ်ကီးတၢ်လီၢ်လၢကၠိတဖျၢၣ်လၢတမ့ၢ်နလီၢ်က၀ီၤကၠိဘၣ်န့ၢ်သ့စ့ၢ်ကီးလီၤ. ကၠိကဆိမိၣ်န့ၢ်နလံၥ်ပတံထီၣ်လၢအအိၣ်လိၤလိၤဒီးတၢ်ပၥ်လီၤတၢ်လီၢ်အတၢ်ဘျၢအိၣ်အသိးန့ၣ်လီၤ. လၢတၢ်ဂ့ၢ်အါထီၣ်ဘၣ်ဃးတၢ်ပၥ်လီၤတၢ်လီၢ်တၢ်ဘျၢအဂီၢ်, ကွၢ်ဘၣ်ဖဲ [တၢ်ဆဲးလီၤမံၤလၢကၠိ](https://www.vic.gov.au/how-choose-school-and-enrol) အလံၥ်ကဘျံးတက့ၢ်.



### ကီၢ်စဲၣ်၀း၀းတၢ်ပၥ်ပနီၣ်တၢ်ဆၢကတီၢ်အသီလၢဂံၢ်ခီၣ်ထံးအတီၤ ( Foundation )(Prep) အဂီၢ်

တီၤဖုၣ်ကၠိအခီၣ်ထံးတနံၣ်န့ၣ်တၢ်ကိးအီၤလၢဂံၢ်ခီၣ်ထံအးတီၤ( Foundation) မ့တမ့ၢ် Prep န့ၣ်လီၤ. ပထုးထီၣ်ဂံၢ်ခီၣ်ထံးအတီၤတၢ်ဆဲးလီၤမံၤတၢ်ဆၢကတီၢ်လၢတၢ်ပၥ်ပနီၣ်အီၤလၢကယဲၢ်ဘံးထိရံယါပဒိၣ်တီၤဖုၣ်ကၠိခဲလၢၥ်လၢအလူၤပိၥ်မၤထွဲအီၤအဂီၢ်လီၤ (ကွၢ်ဖဲကဘျံးပၤ ၃) တက့ၢ်. တၢ်ဆၢကတီၢ်လၢတၢ်ပၥ်လီၤအီၤအံၤပညိၣ်၀ဲလၢကမၤစၢၤနၤလၢကနၢ်ပၢၢ်ဘၣ်ဃးနကဘၣ်ဆဲးလီၤနဖိအမံၤဆူဂံၢ်ခီၣ်ထံးအတီၤဆံးယံၥ်လဲၣ်ဒီးဒ်လဲၣ်ဖဲ ၂၀၂၄ ကၠိအနံၣ်အကတီၢ်န့ၣ်လီၤ.

**ယကဘၣ်ဆဲးလီၤယဖိအမံၤလၢအ၀ဲသ့ၣ်တီၤဖုၣ်ကၠိအခီၣ်ထံးတနံၣ်အပူၤဆံးယံၥ်လဲၣ်.**

နဖိကဘၣ်မ့ၢ် ၅ နံၣ်ဖဲ လါအ့ဖြ့ၣ် ၃၀ သီဖဲနံၣ်တနံၣ်လၢအ၀ဲသ့ၣ်စးထီၣ်ကၠိန့ၣ်လီၤ.

တၢ်ထီၣ်ကၠိန့ၣ်မ့ၢ်တၢ်တခါလၢဖိသၣ်လၢအသးပှဲၤထီၣ် ၆ နံၣ်တဖၣ်ကဘၣ်မၤအီၤန့ၣ်လီၤ.

လၢတၢ်ကဆဲးလီၤနဖိအမံၤဖဲဘံးထိရံယါပဒိၣ်တီၤဖုၣ်ကၠိလၢ ၂၀၂၄ ကၠိအနံၣ်အပူၤအဂီၢ်, ဆှၢထီၣ်ဘၣ်တၢ်ဆဲးလီၤမံၤလံၥ်ပတံထီၣ်ဆူကၠိအလီၢ်ခံကတၢၢ်ဖဲ ၂၈ လါယူၤလံ ၂၀၂၃ န့ၣ်တက့ၢ်.

### ယကဘၣ်ဆဲးလီၤန့ၢ်ယဖိအမံၤလၢအ၀ဲသ့ၣ်တီၤဖုၣ်ကၠိအခီၣ်ထံးတနံၣ်အဂီၢ်ဒ်လဲၣ်.

မၤဘၣ်တၢ်အပတီၢ်တဖၣ်အံၤဒ်သိးကဆဲးလီၤန့ၢ်နဖိအမံၤလၢအ၀ဲသ့ၣ်တီၤဖုၣ်ကၠိအခီၣ်ထံးတနံၣ်အဂီၢ်-

1. ဃုထံၣ်န့ၢ်နလီၢ်က၀ီၤကၠိဖဲ တၢ်ဃုထံၣ်န့ၢ်ယကၠိ (Find my School) အပှၥ်ယဲၤသန့အပူၤ(ကွၢ်ဘၣ်ဖဲအဖီလၥ်)အံၤတက့ၢ်.
2. ဆဲးကျိးပဒိၣ်တီၤဖုၣ်ကၠိလၢကမၤတၢ်သ့ၣ်နံၤဖးသီလၢတၢ်လဲၤဟးဆှၣ်ကွၢ်ကၠိမ့တမ့ၢ်လၢကမၤလိအါထီၣ်ဘၣ်ဃးကၠိဒီးတၢ်ဆဲးလီၤမံၤလံၥ်ပတံထီၣ်အကျိၤအကျဲအဂီၢ်တက့ၢ်.
3. ထုးထီၣ်ဂံၢ်ခီၣ်ထံးအတီၤ (Prep)အတၢ်ဂ့ၢ်တၢ်ကျိၤအလံၥ်ကတြူၢ်လၢပှၥ်ယဲၤသန့အဖီခိၣ်ဖဲ  [တၢ်ဆဲးလီၤမံၤလၢဂံၢ်ခီၣ်ထံးအတီၤ (Prep)](https://www.vic.gov.au/enrolling-foundation-prep)  (တၢ်မၤန့ၢ်အီၤသ့ဖဲ လါအ့ဖြ့ၣ် ၂၄ သီ ၂၀၂၃)န့ၣ်တက့ၢ်.
4. ဆှၢထီၣ်ဘၣ်တၢ်ဆဲးလီၤမံၤလံၥ်ပတံထီၣ်လၢဂံၢ်ခီၣ်ထံးအတီၤ အဂီၢ်ဖဲ မုၢ်ဖီဖး လါယူၤလံ ၂၈ သီ ၂၀၂၃ တက့ၢ်.
5. တၢ်ကဒုးသ့ၣ်ညါနလံၥ်ပတံထီၣ်အစၢ အလီၢ်ခံကတၢၢ်ဖဲလါအီကူး ၁၁ သီ ၂၀၂၃ န့ၣ်လီၤ. နမ့ၢ်ဒိးန့ၢ်ဘၣ်တၢ်တူၢ်လိၥ်လၢတၢ်ဟ့ၣ်တၢ်လီၢ်န့ၣ်, နကဘၣ်တူၢ်လိၥ်တၢ်ဟ့ၣ်တၢ်လီၢ်အံၤအလီၢ်ခံကတၢၢ် ဖဲ မုၢ်ဖီဖး လါအီကူး ၂၅ သီ ၂၀၂၃ န့ၣ်လီၤ.
6. နုၥ်လီၤပၣ်ဃုၥ်ဆူတၢ်ဆဲးလီၤမံၤအတၢ်ဂ့ၢ်တၢ်ကျိၤဒီးလဲလိၥ်ခီဂၥ်အတၢ်ထံၣ်လိၥ်အိၣ်ဖှိၣ်အပူၤ ဖဲ တၢ်မၤလိကတီၢ် ၄, ၂၀၂၃ တက့ၢ်.
7. နဖိကစးထီၣ်ထီၣ်ဂံၢ်ခီၣ်ထံးအတီၤ စးထီၣ် မုၢ်ယူၥ် လါယနူၤအါရံၤ ၃၀ သီ ၂၀၂၄ န့ၣ်လီၤ.

### ယကဘၣ်ဃုထံၣ်န့ၢ်ယလီၢ်က၀ီၤကၠိဒ်လဲၣ်.

ဃုထံၣ်န့ၢ်နလီၢ်က၀ီၤကၠိဖဲ ဃုထံၣ်န့ၢ်ယကၠိ (Find my School) အပှၥ်ယဲၤအပူၤခီဖျိလူၤပိၥ်ထွဲတၢ်အပတီၢ်ဒ်အဖီလၥ်တဖၣ်အသိး-

1. ထၢနုၥ်လီၤ [findmyschool.vic.gov.au](http://www.findmyschool.vic.gov.au/) လၢနပှၥ်ယဲၤတၢ်ဃုထံၣ်အပူၤတက့ၢ်.
2. ထၢနုၥ်လီၤနလီၢ်အိၣ်ဆိးထံးလၢနအိၣ်ထီဘိတခါဖဲ 'ထၢနုၥ်လီၤနလီၢ်အိၣ်ဆိးထံးလၢကစးထီၣ်'အဂီၢ်တက့ၢ်.
3. ဃုထၢ 2024 ဖဲ 'တၢ်ဆဲးလီၤမံၤအနံၣ်'တက့ၢ်'. တိၢ်နီၣ်- 2024 ကၠိအလီၢ်က၀ီၤတဖၣ်တၢ်ထံၣ်န့ၢ်အီၤကသ့ဖဲကၠိအကတီၢ် ၁, ၂၀၂၃ န့ၣ်လီၤ.
4. ဃုထၢ တီၤဖုၣ်ကၠိ ဖဲ 'ကၠိအကလုၥ်' အဖီလၥ်တက့ၢ်.

ဖဲန့ၣ်ဟီၣ်ခိၣ်ဂီၤကဒုးနဲၣ်ဖျါထီၣ်၀ဲနလီၢ်အိၣ်ဆိးထံး, နလီၢ်က၀ီၤကၠိ, ဒီးဖဲအစ့ၣ်တကပၤတခီမ့ၢ်၀ဲကၠိတၢ်ဆဲးကျိးအဂ့ၢ်အကျိၤတဖၣ်န့ၣ်လီၤ. နမ့ၢ်သုးလီၤဆူအဖီလၥ်န့ၣ်, ကဒုးနဲၣ်ဖျါထီၣ်စ့ၢ်ကီးကၠိအဘူးကတၢၢ်ဒီးနလီၢ်အိၣ်ဆိးထံးန့ၣ်လီၤ.

နဃုကွၢ်ကၠိအမံၤဖဲ ' ဃုထံၣ်န့ၢ်ကၠိ'အဖီလၥ်န့ၣ်သ့စ့ၢ်ကီးလီၤ.

### ယဖိပတံထီၣ်ပဒိၣ်တီၤဖုၣ်ကၠိလၢ အတမ့ၢ် ပလီၢ်က၀ီၤကၠိဘၣ်န့ၣ်သ့၀ဲစ့ၢ်ဧါ.

မ့ၢ်, နပတံထီၣ်ကၠိလၢအဂၤအါန့ၢ်ဒံးနလီၢ်က၀ီၤကၠိန့ၣ်သ့၀ဲလီၤ. ကၠိကဆိကမိၣ်န့ၢ်နလံၥ်ပတံထီၣ်လၢအအိၣ်လိၤလိၤဒီးတၢ်ပၥ်လီၤတၢ်လီၢ်အတၢ်ဘျၢအိၣ်၀ဲအသိးဒီးတၢ်လီၢ်လီၤဟိအိၣ်၀ဲအသိးန့ၣ်လီၤ. နဃုထံၣ်န့ၢ်တၢ်ဂ့ၢ်တၢ်ကျိၤဘၣ်ဃးဒီးလံၥ်ပတံထီၣ်လၢတၢ်ပၥ်အီၤလၢအကါဒိၣ်ဖဲ  [တၢ်ဆဲးလီၤမံၤဆူကၠိအပူၤ](https://www.vic.gov.au/how-choose-school-and-enrol)  လံၥ်ကဘျံးန့ၣ်သ့လီၤ.

**တၢ်မနုၤကဲထီၣ်အသးဖဲယမ့ၢ်ဒိးန့ၢ်ဘၣ်လံၥ်ပရၢလၢအစံး၀ဲတၢ်တတူၢ်လိၥ်အီၤဘၣ်န့ၣ်လဲၣ်.**

နကဘၣ်ပတံထီၣ်လၢကဆဲးလီၤနဖိအမံၤလၢကၠိအဂၤတဖျၢၣ်အပူၤန့ၣ်လီၤ. နဖိန့ၣ်ဘၣ်တၢ်ဟ့ၣ်အီၤတၢ်အုၣ်ကီၤတၢ်လီၢ်ဖဲအ၀ဲသ့ၣ်အလီၢ်က၀ီၤကၠိအပူၤန့ၣ်လီၤ. နဖိအလီၢ်က၀ီၤကၠိဆၢတဲၥ်၀ဲတၢ်ဂ့ၢ်လၢအဒိးသန့ၤထီၣ်အသးလၢအ၀ဲသ့ၣ်အလီၢ်အိၣ်ဆိးထံးလၢအအိၣ်တဘိယူၢ်ဃီတခါအဖီခိၣ်န့ၣ်လီၤ. ကွၢ်ဘၣ် [ဃုထံၣ်ယကၠိ](https://www.findmyschool.vic.gov.au/) လၢကဃု၀ဲနဖိအလီၢ်က၀ီၤအကၠိအဂီၢ်တက့ၢ်. တၢ်[ဆဲးလီၤမံၤလၢကၠိအပူၤ](https://www.vic.gov.au/how-choose-school-and-enrol) အလံၥ်ကဘျံးမၤစၢၤနၤလၢကမၤလီၤတံၢ်၀ဲနဖိအလီၢ်အိၣ်ဆိးထံးလၢတၢ်ဆဲးလီၤမံၤအဂီၢ်သ့လီၤ.

နသကွံၢ်ကညးတၢ်ဆၢတဲၥ်န့ၣ်သ့၀ဲစ့ၢ်ကီးလီၤ. တၢ် [ဆဲးလီၤမံၤလၢဂံၢ်ခီၣ်ထံးအတီၤ (Prep)အပူၤ](https://www.vic.gov.au/enrolling-foundation-prep) အလံၥ်ကဘျံးအိၣ်ဒီးတၢ်ဂ့ၢ်တၢ်ကျိၤဘၣ်ဃးကျိၤကျဲလၢတၢ်သကွံၢ်ကညးအလံၥ်ပတံထီၣ်အစၢအဂီၢ်လီၤ.

### တၢ်ဆၢကတီၢ်လၢတၢ်ပၥ်လီၤအီၤမ့ၢ်လဲၤတလၢကွံာ်ယၤတခီတၢ်မနုၤကကဲထီၣ်အသးလဲၣ်.

နပတံထီၣ်လၢကဆဲးလီၤန့ၢ်နဖိအမံၤလၢဂံၢ်ခီၣ်ထံးအတီၤလၢ ၂၀၂၄ ကၠိအနံၣ်အပူၤတဘျီလၢ်လၢ်စးထီၣ်ဖဲ ကတီၢ် ၂, ၂၀၂၃ န့ၣ်သ့လီၤ.

ဖဲတၢ်ဃ့နၤလၢကဆှၢထီၣ်တၢ်ဆဲးလီၤမံၤအလံၥ်ပတံထီၣ်ဖဲမုၢ်ဖီဖးလါယူၤလံ ၂၈ သီ ၂၀၂၃ အကတီၢ်န့ၣ်, လံၥ်ပတံထီၣ်ဖဲမုၢ်နံၤအ၀ဲအံၤအလီၢ်ခံန့ၣ်တၢ်ကတူၢ်လိၥ်အီၤလၢဟံၣ်ဖိဃီဖိလၢတၢ်ဆၢကတီၢ်လၢတၢ်ပၥ်လီၤအီၤလဲၤတလၢကွံာ်အီၤတဖၣ်, သုးအလီၢ်အိၣ်ဆိကျဲလၢအိၣ်၀ဲထီဘိမ့တမ့ၢ်ပှၤလၢအဟဲတုၤသီဖဲဘံးထိရံယါအပူၤတဖၣ်အဂီၢ်လီၤ.

တၢ်ဆဲးလီၤမံၤအလံၥ်ပတံထီၣ်လၢတၢ်ဆှၢထီၣ်အီၤဖဲလါယူၤလံ ၂၈ သီ ၂၀၂၃ အလီၢ်ခံတဖၣ်တၢ်ကကွၢ်ရဲၣ်ကျဲၤမၤအီၤလၢကၠိဒ်တၢ်ဒိးန့ၢ်ဘၣ်အ၀ဲသ့ၣ်အသိး, ဒ်၀ဲၤကျိၤတၢ်ပၥ်လီၤတၢ်လီၢ်အတၢ်ဘျၢအဖီလၥ်အသိးန့ၣ်လီၤ.

### ယကသ့ဃုထံၣ်အါထီၣ်တၢ်ဂ့ၢ်တၢ်ကျိၤဘၣ်ဃးဒီးတၢ်ဆဲးလီၤမံၤလၢတီၤဖုၣ်ကၠိအပူၤဒ်လဲၣ်.

နသံကွၢ်နလီၢ်က၀ီၤကၠိလၢတၢ်ဂ့ၢ်အါထီၣ်ဘၣ်ဃးကၠိအဂံၢ်ခီၣ်ထံးတီၤအတၢ်ဆဲးလီၤမံၤအကျိၤအကျဲသ့၀ဲလီၤ.

ဖဲတၢ်မၤလိအကတီၢ် ၂ , ၂၀၂၃ စးထီၣ်အခါန့ၣ်, နထံၣ်န့ၢ်တၢ်ဂ့ၢ်တၢ်ကျိၤအလံၥ်ကတြူၢ်ဖဲဂံၢ်ခီၣ်ထံးအတီၤအတၢ်ဆဲးလီၤအမံၤအကျိၤအကျဲအလိၤသ့စ့ၢ်ကီးလီၤ[တၢ်ဆဲးလီၤမံၤဆူဂံၢ်ခီၣ်ထံးအတီၤ(Prep)](https://www.vic.gov.au/enrolling-foundation-prep) တၢ်စးထီၣ်ထီၣ်ကၠိအပှၥ်ယဲၤအလံၥ်ကဘျံးအပူၤန့ၣ်လီၤ.

နမ့ၢ်လိၣ်ဘၣ်တၢ်မၤစၢၤလၢတၢ်ကျိးထံ၀ဲတၢ်ဂ့ၢ်တၢ်ကျိၤအလံၥ်ကတြူၢ်အဂီၢ်န့ၣ်, ၀ံသးစူၤကတိၤတၢ်ဒီးနလီၢ်က၀ီၤတီၤဖုၣ်ကၠိလၢတၢ်ဆီၣ်ထွဲမၤစၢၤအဂီၢ်တက့ၢ်.

### လၢတၢ်မၤစၢၤအဂီၢ်ယကဘၣ်ဆဲးကျိးဒီးမတဂၤလဲၣ်.

တၢ်လဲလိၥ်ခီဂၥ်အပှၤရဲၣ်ကျဲၤတၢ်, တၢ်ဆဲးလီၤမံၤပှၤဘၣ်မူဘၣ်ဒါမ့တမ့ၢ်ကၠိခိၣ်လၢတီၤဖုၣ်ကၠိလၢနအဲၣ်ဒိးဆဲးလီၤမံၤတဖျၢၣ်န့ၣ်ကမၤစၢၤနၤဃုၥ်ဒီးတၢ်သံကွၢ်တဖၣ်လၢနအဲၣ်ဒိးသံကွၢ်သ့ၣ်သ့ၣ်ဘၣ်ဃးဒီးတၢ်ဆဲးလီၤမံၤအကျိၤအကျဲအဂ့ၢ်န့ၣ်လီၤ.

### ကျိၤဘျးစဲလၢအကဲဘျုးတဖၣ်

၀ံသးစူၤကွၢ်ဘၣ်ကျိၤဘျးစဲလၢအအိၣ်လၢတဖၣ်လၢဘၣ်သ့ၣ်သ့ၣ်ကကဲဘျုးလၢနဂီၢ်ဒ်နဖိစးထီၣ်ထီၣ်၀ဲတီၤဖုၣ်ကၠိဖဲ ၂၀၂၄ နံၣ်အပူၤအခါန့ၣ်လီၤ-

ဃုထံၣ်န့ၣ်ယကၠိ – [findmyschool.vic.gov.au](http://www.findmyschool.vic.gov.au/)

တၢ်ဂ့ၢ်တၢ်ကျိၤဘၣ်ဃးကၠိအလီၢ်က၀ီၤတဖၣ်-– [vic.gov.au/school-zones](http://www.vic.gov.au/school-zones)

တၢ်ဆဲးလီၤမံၤဆူကၠိအဂံၢ်ခီၣ်ထံးတီၤ(Prep) – [vic.gov.au/enrolling-foundation-prep](https://www.vic.gov.au/enrolling-foundation-prep)

တၢ်ဆဲးလီၤမံၤဆူကၠိ– [vic.gov.au/how-choose-school-and-enrol](https://www.vic.gov.au/how-choose-school-and-enrol)

သးနီၢ်ခိက့ၢ်ဂီၤတလၢပှဲၤတဆူၣ်တချ့ဒီးတၢ်ဒုးပၣ်ဃုၥ်လၢတၢ်ကူၣ်ဘၣ်ကူၣ်သ့အပူၤ– [vic.gov.au/disability-and-inclusive-education](https://www.vic.gov.au/disability-and-inclusive-education)

ခိခိၣ်အ၀ဲၤဒၢးတၢ်ဆဲးကျိး– [vic.gov.au/office-locations-department-education-and-training](https://www.vic.gov.au/office-locations-department-education-and-training)

# တၢ်ဆၢကတီၢ်လၢ်တၢ်ပၥ်ပနီၣ်ဖဲ ၂၀၂၃-၂၄

|  |  |
| --- | --- |
| **၂၀၂၃ မုၢ်နံၤတဖၣ်** | **တၢ်ဟူးတၢ်ဂဲၤ** |
|
| ကတီၢ် ၂-မုၢ်ဆၣ် လါအ့ဖြ့ၣ် ၂၀၂၃ - မုၢ်ဖီဖးလါယူၤ ၂၀၂၃ | |
| တၢ်မၤလိအကတီၢ် ၁ ဒီး၂, ၂၀၂၃ | တီၤဖုၣ်ကၠိမၤ၀ဲတၢ်ဟးဆှၣ်ကွၢ်ကၠိတဖၣ်,တၢ်ဂ့ၢ်တၢ်ကျိၤအတၢ်ထံၣ်လိၥ်အိၣ်ဖှိၣ်ဒီးတၢ်ဟူးတၢ်ဂဲၤလၢဟံၣ်ဖိဃီဖိလၢအဃုထံၣ်န့ၣ်ကၠိအဂံၢ်ခီၣ်ထံးတီၤ (Prep) တၢ်ဆဲးလီၤမံၤလၢ ၂၀၂၄ အဂီၢ်လီၤ. |
| ဖဲတၢ်မၤလိအကတီၢ် ၂ စးထီၣ်အကတီၢ်, ၂၀၂၃ | ကၠိအလီၢ်က၀ီၤလၢ ၂၀၂၄ ကၠိအနံၣ်န့ၣ်ဘၣ်တၢ်ဘိးဘၣ်ရၤလီၤအမူဖဲ [findmyschool.vic.gov.au](http://www.findmyschool.vic.gov.au/)  မိၢ်ပၢ်/ပှၤကွၢ်ထွဲတၢ်ကဘၣ်လဲၤဆူ [findmyschool.vic.gov.au](http://www.findmyschool.vic.gov.au/) လၢကဃုထံၣ်န့ၢ်အ၀ဲသ့ၣ်ကၠိလၢတၢ်နဲၣ်လီၤအီၤလၢအဘူးဒီးအဟံၣ်ခိၣ်ဟံၣ်ဃၢၤဖဲ ၂၀၂၄ န့ၣ်လီၤ.  တၢ်ဆဲးလီၤမံၤတၢ်ဂ့ၢ်တၢ်ကျိၤလံၥ်ကတြူၢ်လၢမိၢ်ပၢ်/ပှၤကွၢ်ထွဲတဖၣ်တဖၣ်အဂီၢ်န့ၣ်တၢ်ထုးထီၣ်မၤန့ၢ်အီၤလၢပှၥ်ယဲၤသန့အဖီခိၣ်လၢ [တၢ်ဆဲးလီၤမံၤလၢဂံၢ်ခီၣ်ထံးအတီၤ (Prep)](https://www.vic.gov.au/enrolling-foundation-prep)အပူၤသ့၀ဲလီၤ. |
| စးထီၣ် ၁ တနွံ, တၢ်မၤလိအကတီၢ် ၂, ၂၀၂၃ | တီၤဖုၣ်ကၠိတဖၣ်ကဟ့ၣ်လီၤ၀ဲတၢ်ဆဲးလီၤမံၤတၢ်ဂ့ၢ်တၢ်ကျိၤအလံၥ်ကတြူၢ်တဖၣ်လၢဟံၣ်ဖိဃီဖိတၢ်အိၣ်သးအါလၢအဖိတၢ်ကတူၢ်လိာ်အီၤဒီးအ၀ဲသ့ၣ်အကၠိအပှၤတ၀ၢန့ၣ်လီၤ |
| စးထီၣ် ၁ တနွံ, တၢ်မၤလိအကတီၢ် ၂, ၂၀၂၃ | **မုၢ်နံၤလၢတၢ်အိးထီၣ်တၢ်ဆဲးလီၤမံၤအဂီၢ်**  – မိၢ်ပၢ်/ပှၤကွၢ်ထွဲတၢ်တဖၣ်ကတီၣ်ထီၣ်အ၀ဲသ့ၣ်တၢ်ဆဲးလီၤမံၤလံၥ်ပတံထီၣ်လၢတၢ်မၤပှဲၤအီၤန့ၣ်ဆူပဒိၣ်တီၤဖုၣ်ကၠိအအိၣ်စးထီၣ်အ၀ဲအံၤန့ၣ်လီၤ. |
| ကတီၢ် ၃, မုၢ်ဆၣ် လါယူၤလံ ၁၀ သီ, ၂၀၂၃-မုၢ်ဖီဖးလါစဲးပထၢ်ဘၢၣ် ၂၀၂၃ | |
| ဖဲမုၢ်ဖီဖး လါယူၤလံ ၂၀၂၃ | **တၢ်ပာ်ပနီၣ်မုၢ်နံၤလၢတၢ်ကဘၣ်ဆှၢတၢ်ဆဲးလီၤမံၤအလံၥ်ပတံထီၣ်အဂီၢ်** – မိၢ်ပၢ်/ပှၤကွၢ်ထွဲတၢ်တဖၣ်တီၣ်ထီၣ်အ၀ဲသ့ၣ်တၢ်ဆဲးလီၤမံၤလံၥ်ပတံထီၣ်လၢတၢ်မၤပှဲၤအီၤဆူပဒိၣ်တီၤဖုၣ်ကၠိစးထီၣ်မုၢ်နံၤအ၀ဲအံၤန့ၣ်သ့လီၤ. |
| ဖဲမုၢ်ဖီဖး ၁၁ လါအီကူး၂၀၂၃ | တီၤဖုၣ်ကၠိတဖၣ်ဘိးဘၣ်သ့ၣ်ညါ၀ဲမိၢ်ပၢ်/ပှၤကွၢ်ထွဲတၢ်တဖၣ်လၢလံၥ်ကွဲးဘၣ်ဃးဒီးဂံၢ်ခီၣ်ထံးအတီၤ (Prep) တၢ်ဆဲးလီၤမံၤအစၢတဖၣ်ဒ်'တၢ်ပၥ်လီၤတၢ်လီၢ်လၢအကါဒိၣ်' ဖဲ ၀ဲၤကျိၤအတၢ်ပၥ်လီၤတၢ်လီၢ်အတၢ်ဘျၢအဖီလၥ်အိၣ်၀ဲအသိးလီၤ. တၢ်အံၤကပၣ်ဃုၥ်၀ဲလံၥ်ပရၢလၢတၢ်မၤလီၤတံၢ်တၢ်ဆဲးလီၤမံၤအဂ့ၢ်, လံၥ်ပရၢလၢတၢ်တူၢ်လိၥ်အီၤအဂ့ၢ်, မ့တမ့ၢ်လံၥ်ပတံထီၣ်လၢတၢ်တတူၢ်လိၥ်အီၤဘၣ်အဂ့ၢ်န့ၣ်လီၤ.  မိၢ်ပၢ်/ပှၤကွၢ်ထွဲတၢ်တဖၣ်လၢတၢ်ဆှၢဃီၤန့ၢ်အီၤဒီးလံၥ်ပရၢလၢလံၥ်ပတံထီၣ်လၢတၢ်တတူၢ်လိၥ်အီၤတဖၣ်န့ၣ်စးထီၣ်တီၣ်ထီၣ်တၢ်တပာ်လီၤန့ၢ်တၢ်လီၢ်လံၥ်သကွံၢ်ကညးဆူတီၤဖုၣ်ကၠိလၢအဘၣ်သးတဖျၢၣ်အအိၣ်န့ၣ်သ့လီၤ |
| မုၢ်ဖီဖး, ၂၅ သီ, လါအီကူး ၂၀၂၃ | မိၢ်ပၢ်/ပှၤကွၢ်ထွဲတၢ်ဆှၢဃီၤလံၥ်ပရၢလၢတၢ်တူၢ်လိၥ်အီၤတဘ့ၣ်လၢအဒုးနဲၣ်ဖျါ၀ဲတၢ်တူၢ်လိၤအဖိတၢ်လီၢ်ဖဲနံၤအ၀ဲအံၤန့ၣ်လီၤ. |
| မုၢ်ဖီဖး, ၂၅ သီ, လါအီးကထိဘၢၣ်, ၂၀၂၃ | **မုၢ်နံၤလၢတၢ်ကးတံၢ်အီၤ** လၢမိၢ်ပၢ်/ပှၤကွၢ်ထွဲတၢ်တဖၣ်ကဆှၢထီၣ်လံၥ်သကွံၢ်ကညးဘၣ်ဃးတၢ်တဟ့ၣ်တၢ်လီၢ်ဃုၥ်ဒီးအ၀ဲသ့ၣ်ကၠိလၢအဘၣ်သး၀ဲတဖျၢၣ်န့ၣ်လီၤ. |
| ဖဲမုၢ်ဖီဖး ၁၅ သီ, လါစဲးပထဲဘၢၣ်, ၂၀၂၃ | တီၤဖုၣ်ကၠိကဘိးဘၣ်သ့ၣ်ညါကယဲၢ်မိၢ်ပၢ်/ပှၤကွၢ်ထွဲတၢ်တဖၣ်, လၢတၢ်ကွဲးအပူၤ, ဘၣ်ဃးအ၀ဲသ့ၣ်အတၢ်သကွံၢ်ကညးလၢတၢ်တဒိးန့ၢ်တၢ်လီၢ်အတၢ်ဆၢတဲာ်ဖဲနံၤအ၀ဲအံၤန့ၣ်လီၤ. |
| တၢ်မၤလိအကတီၢ် ၄-မုၢ်ဆၣ် ၂ သီ လါအီးကထိဘၢၣ်, ၂၀၂၃- မုၢ်ပျဲၤ ၂၀ သီ လါဒံၤစဲဘၢၣ်, ၂၀၂၃ | |
| ဖဲတၢ်မၤလိအကတီၢ် ၄, ၂၀၂၃ | တီၤဖုၣ်ကၠိရဲၣ်ကျဲၤမၤ၀ဲတၢ်လဲလိၥ်ခီဂၥ်အတၢ်ထံၣ်လိၥ်အိၣ်သကိးတဖၣ်န့ၣ်လီၤ. |
| ဖဲမုၢ်ဖီဖး ၂၀ သီ, လါအီးကထိဘၢၣ် ၂၀၂၃ | **တၢ်ကးတံၢ်အမုၢ်နံၤ** လၢမိၢ်ပၢ်/ပှၤကွၢ်ထွဲတၢ်လၢကဆှၢထီၣ်၀ဲလံၥ်ကွဲးဘၣ်ဃးတၢ်တဒိးန့ၢ်တၢ်လီၢ်အလံၥ်သကွံၢ်ကညးဃုၥ်ဒီးခိခိၣ်လီၢ်က၀ီၤပှၤပၢဆှၢရဲၣ်ကျဲၤတၢ်လၢအဘၣ်ထွဲ, ဖဲအ၀ဲသ့ၣ်တမၤန့ၢ်၀ဲတၢ်လီၢ်လၢအတၢ်သကွံၢ်ကညးဘၣ်ဃးတီၤဖုၣ်ကၠိလၢအအဲၣ်ဒိး၀ဲတဖျၢၣ်အဂီၢ်အခါန့ၣ်လီၤ. |
| ဖဲ မုၢ်ဖီဖး ၁၇ သီ, လါနိၤ၀့ဘၢၣ် ၂၀၂၃ | ခိခိၣ်လီၢ်က၀ီၤတဖၣ်ဘိးဘၣ်သ့ၣ်ညါမိၢ်ပၢ်/ပှၤကွၢ်ထွဲတၢ်လၢလံၥ်ကွဲးအပူၤဘၣ်ဃးဒီးခိခိၣ်လီၢ်က၀ီၤပှၤပၢဆှၢရဲၣ်ကျဲၤတၢ်သကွံၢ်ကညးဘၣ်ဃးတၢ်တဒိးန့ၢ်တၢ်လီၢ်အဂ့ၢ်အလီၢ်ခံကတၢၢ်ဖဲနံၤအ၀ဲအံၤန့ၣ်လီၤ. တၢ်အံၤဘၣ်ထွဲထဲဒၣ်တၢ်သကွံၢ်ကညးတဖၣ်လၢတၢ်ဒိးန့ၢ်အီၤအလီၢ်ခံကတၢၢ်ဖဲတၢ်ကးတံၢ်မုၢ်နံၤဖဲ မုၢ်ဖီဖး ၂၀ သီ, လါအီးကထိဘၢၣ်, ၂၀၂၃ န့ၣ်လီၤ. |